Sirna nafu li l-istudji dwar l-impatti ambjentali tal-proġett tat-toroq magħruf bħala Central Link Project S'issa, dawn l-istudji għadhom mhumiex pubbliċi, u, fil-fatt, fil-mument li qiegħed nikteb ma hemm l-ebda informazzjoni fuq dawn l-studji fuq is- sit elettroniku tal-ERA , l-Awtorità dwar l-Ambjent u r-Riżorsi. Imma, minn dak li ntqal s'issa minn uffiċjali f'isem l-problema b'dawn l-istudji ser tkun mhux daqstant dwar dak li jgħidu imma dwar dak li jħallu barra. Imma dwar dan inkun nista' nitkellem aħjar meta r-rapporti jkunu ppubblikati għall-konsultazzjoni pubblika, kif hemm l-obbligu li jsir bil-liġi. Il-konsultazzjoni pubblika normalment tkun twila sitt ġimgħat imma tista' tkun itwal ukoll. Alternattiva Demokratika diġa tkellmet ċar dwar dan il-proġett inutli li ser ikompli jżid il-karozzi u (l-ħsara ambjentali) fit-toroq tagħna. Il-posizzjoni ta' Alternattiva Demokratika hi ċara daqs il-kristall : il-proġett imur dijametrikament kontra l-pjan nazzjonali tat-Trasport li fassal u approva l-Gvern: pjan li jrid inaqqas il-karozzi mit-toroq. Kif ikollna ċans naraw l-istudji, hekk kif dawn ikunu pubblikati, nkunu nistgħu nitkellmu aħjar.
Central Link Project u l-Istudji Ambjentali